**ROMÂNIA**

**CONSILIUL JUDEȚEAN HARGHITA**

**Direcția Generală Tehnică**

Nr…….……din ……05.2020

Către,

**AGENŢIA DE PROTECŢIA MEDIULUI HARGHITA**

Miercurea Ciuc str. Márton Áron nr. 43

În vederea continuării procedurii de evaluare a impactului asupra mediului pentru proiectul ***„*REFACERE ȘI CONSOLIDARE CORP DRUM PE DJ136, POZIȚIA KM 23+475, JUDEȚUL HARGHITA**''**,** în conformitatea Legii nr. 292 din 3 decembrie 2018 privind evaluarea impactului anumitor proiecte publice asupra mediului, depunem Memoriul de prezentare , completat conform cadru conținut , prevăzut în Anexa nr. 5E la procedură .

Data : 25.05.2020.

**Președinte**

**Borboly Csaba**

prin

**Chiorean Adrian**

**director general adjunct**

Tel./Fax. 0266.207700, 0266.207703

Persoana de contact : Suciu Robert, Tel:0754/066586

**MEMORIU DE PREZENTARE**

**Anexa nr. 5E la procedură, conform Legii nr. 292 din 2018**

**I.Denumirea proiectului**: ***„*REFACERE ȘI CONSOLIDARE CORP DRUM PE DJ136, POZIȚIA**

**KM 23+475, JUDEȚUL HARGHITA *"***

**II.Titular:** - numele;

- adresa poştală; Consiliul Județean Harghita, mun. Miercurea Ciuc P-ta Libertății nr.5,

judeţul Harghita

- numărul de telefon, de fax şi adresa de e-mail, adresa paginii de internet;

Tel./Fax 0266.207700, 0266.207703, e-mail: info@judetulharghita.ro

- numele persoanelor de contact: Suciu Robert

- director general adjunct/manager/administrator: Chiorean Adrian

- responsabil pentru protecţia mediului. ............................

**III.Descrierea caracteristicilor fizice ale întregului proiect**:

a)un rezumat al proiectului;

Starea de degradare pe sectorul analizat a fost evaluata prin examinarea vizuala a drumului, in conformitate cu precizările normativelor AND 540/2003 si CD 155/2001. Astfel, în urma vizitei în teren, au fost reținute următoarele constatări:

* Sub acțiunea unor factori perturbatori, la km. 23+475, pe o zona limitată din proximitatea podului, s-a produs o cedare a terasamentului de drum, inclusiv a trotuarului, pe o lungime de 10 m;
* Pe partea stânga drumul are profil de rambleu, lângă cursul pârâului Goagiu. Suprafața taluzului de rambleu are o pantă aproape verticală;
* Pe partea dreapta a drumului a fost identificat un sanț din pământ, parțial colmatat cu vegetație;
* Colectarea apelor pluviale se face cu dificultate din cauza colmatării parțiale cu vegetație și depunerilor și nu asigură evacuarea apelor pluviale țn condiții optime;
* Acostamentele de pământ nu sunt conforme, prezintă vegetație și denivelări care rețin apa și împiedică scurgerea acesteia în șanțurile existente;
* Există riscul ca sub acțiunea acelorași cumul de factori perturbatori, cedările locale să se extindă în lungul drumului și transversal acestuia;

Starea precara a drumului județean DJ 136 la km. 23+475 influențează negativ activitatea economică, socială și culturală, deopotrivă a instituțiilor publice cât și a locuitorilor.

În conformitate cu HG nr.766/1997 și ordinul MLPAT nr.31/N din 02.10.1995 **categoria de importanță** a lucrării studiate este normală „**C**” cu funcții obișnuite, a căror neîndeplinire nu implică riscuri majore pentru societate și natură.

Sectorul de drum studiat se încadrează în ***clasa tehnică V*,** cu intensitate a ***traficului foarte redus.***

In profil longitudinal*,* elementele de baza se mențin, cu minime corecturi necesare pentru asigurarea declivității minime de scurgere a apelor meteorice. Se va acorda o atenție deosebita scurgerii apelor, adoptându-se soluții adecvate, astfel încât dispozitivele de scurgere sa preia atât apele de suprafața, cât si apele din zona învecinată drumului. La amenajarea in profil longitudinal se vor respecta prescripțiile STAS 863/1985.

In profil transversal se vor adopta profiluri tip in conformitate cu stas-urile si normativele in vigoare, evitând exproprierile si lucrările oneroase.

Conform prevederilor Legii 82/1998 pentru aprobarea OG 43/1997 DJ136 este un drum județean, deschis circulației publice, iar profilul transversal are următoarele elemente geometrice:

* lăţimea platformei 8,00 m
* numărul benzilor de circulaţie 2

|  |  |
| --- | --- |
| * lățimea benzilor de circulație | 3,00 m |
| * lățimea părții carosabile | 6,00 m |
| * lățimea acostamentelor | 1,00 m |

In scopul opririi fenomenului de alunecare si cedare a terasamentului drumului este necesar aplicarea neîntârziata a următoarelor masuri:

- Eliminarea in prima urgenta a tuturor posibilităților de infiltrare a apei in teren si de umezire a acestuia, cu efect negativ imediat asupra corpului drumului;

- Pentru oprirea procesului de eroziuni laterale în prezenta documentație este prevăzut lucrări de apărare de maluri alcătuite din ziduri de apărare *( zid de sprijin de greutate*).

Zidul de sprijin area caracter local, limitat la zona din apropierea traseului drumului.

Zidul de sprijin de greutate este proiectat cu elevație din beton simplu C30/37 iar fundația din beton simplu 25/30 .

Având in vedere faptul ca zonele adiacente prezintă un risc ridicat de cedare a terasamentului, fenomen similar celui de la poziția km 23+475, se prevede ca soluția de sprijinire implementată începând de la pod pe o lungime de 30,00 m

- în spatele structurii de sprijin se prevede un sistem de drenaj cu rolul de a evacua intermediul barbacanelor eventuale infiltrații accidentale;

* Calibrarea si reprofilarea albiei pârâului, cu prevederea unor structuri de apărare, pentru a proteja fundația zidului de sprijin;
* Corpul drumului va fi refăcut, cu umplutura realizata in spatele structurii de sprijin, pe care se va așterne sistemul rutier propus si se va reface trotuarului pe toata zona afectata;

Având in vedere valorile de trafic foarte redus înregistrate pe acest drum, respectiv de *Clasa tehnică V a drumulu*i, este prevăzut un sistem rutier suplu iar grosimile structurilor rutiere au următoarele valori:

* 4,00 cm strat de uzura din beton asfaltic tip BA 16 rul 50/700;
* 6,00 cm strat de legătură din beton asfaltic deschis BAD 22,4 leg 50/70;
* 15,00 cm strat superior de fundație din piatra spartă;
* 25,00 cm strat inferior de fundație din balast;
* 40,00 cm strat de forma din material necoezive.

Pe carosabilul sectorului de drum studiat scurgerea apelor se vor asigura în primul rând prin pantele transversale și longitudinale proiectate.

Șanțurile existente se vor curăța, reprofila și li se va da pante corespunzătoare.

Descărcarea apelor din șanțuri se realizează prin șanț betonat cu plăcuță carosabilă.

Lucrările pentru siguranța circulației rutiere au drept scop asigurarea desfășurării traficului în condiții de reducere la minimum a posibilităților de producere a accidentelor, precum și orientarea cât mai bună a utilizatorilor.

Din categoria de lucrări accesorii ale suprastructurii fac parte; stâlpii de dirijare și parapeți.

b) justificarea necesităţii proiectului;

Traseul in plan al drumului se desfășoară în cadrul unui relief de altitudine medie, in intravilanul comunei Avramesti. Sectorul studiat, poziția km. 23+475, Pe acest sector, drumul traversează cu pod pârâul Goagiu. înainte de pod pe partea stanga, dinspre albia paraului, s-a produs o alunecare de teren, cu surparea acostamentului, trotuarului și a unei porțiuni din terasamentul drumului, fapt ce pune in pericol buna desfășurare și siguranța a traficului

Starea precara a drumului județean DJ 136 la km. 23+475 influențează negativ activitatea economică, socială și culturală, deopotrivă a instituțiilor publice cât și a locuitorilor.

c) valoarea investiţiei de bază fără TVA ; 949.075 lei

d) perioada de implementare propusă; semestrul II 2020

e) planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente);

- Plan de amplasare în zonă

- Plan de incadrare în localitate

- Plan de situație

f) o descriere a caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcţie şi altele).

Sectorul de drum studiat este un drum județean și se încadrează în clasa tehnică V. Cu intensitatea traficului foarte redus.

Elementele geometrice adoptate la proiectarea sectorului de drum, sunt în funcție de categoria a acestora și de viteza de proiectare și trebuie să asigure desfășurarea circulației în condiții de deplină siguranță și confort.

*Caracteristicile tehnice principale ale investiției:*

- lungimea totală a sectorului de drum : - 35,00 m

- clasa tehnică a drumului f: - V.

- structura rutieră - suplă

- viteza de proiectare : - 50 km/h

- numărul benzilor de circulaţie : - 2

- lățimea platformei: - 8,00 m

- lățimea benzilor de circulație: - 3,00 m

- lăţimea părţii carosabile : - 6,00 m

- lăţimea acostamentelor : - 1,00 m

- panta transversală a părții carosabile : - 2,5 %

* lungimea totală a zidului de sprijin: - 33,00 m
* marcaje rutiere: - 0,035 km

**IV**.**Descrierea lucrărilor** **de demolare necesare**:

- desfacerea și refacerea structurii carosabilului (balast, piatră spartă și beton asfaltic) și a trotuarului din plăci prefabricate ;

**V.Descrierea amplasării proiectului**:

Drumul județean DJ136 se află în partea de sud-vest a județului Harghita, asigurând legătura rutieră spre vest cu drumul național DN13A la Sângeorgiu de Pădure și spre sud cu drumul național DN13C la Cristuru Secuiesc.

Terenul este în domeniul public al județului Harghita, în administrarea Consiliului Județean Harghita.

Sectorul de drum studiat se desfășoară pe domeniul public al județului Harghita, iar suprafața totală pentru care s-a solicitat certificat de urbanism este de 2.100 mp.

Realizarea lucrărilor nu necesită exproprieri, suprafața totală a terenului ce este ocupată de drumurile locale studiate aflându-se pe domeniul public al comunei .

**VI.Descrierea tuturor efectelor semnificative posibile asupra mediului ale proiectului, în limita informaţiilor disponibile:**

**(A*)****Surse de poluanţi şi instalaţii pentru reţinerea, evacuarea şi dispersia poluanţilor în mediu:*

*a)protecţia calităţii apelor*:

Nu este cazul.Atât pe durata execuţiei lucrărilor, cât şi la finalizarea acestora, se va asigura curgerea normală a apei. În vederea colectării şi evacuării apelor meteorice de pe platforma drumului se prevăd şanţuri şi rigole.Soluţiile propuse nu afectează terenurile particulare din zonă, amplasamentul fiind pe domeniul public.

Materialele folosite (nisip,balast, piatră spartă, beton asfalti, beton de ciment şi pavele) nu conţin elemente agresive sau care se pot dizolva în apele pluviale care se scurg de pe platforma podului.

Organizarea de şantier, care se va realiza în afara zonei de lucru, eventualele alimentări cu combustibil ale utilajelor se vor face numai în incinta organizării de şantier pentru a se evita poluarea apelor.

b)protecţia aerului:

Realizarea obiectivului de investiţii nu generează surse de poluanţi pentru aer.

Lucrarea proiectată nu constituie o sursă de poluare a atmosferei. Eventualele particule de praf, care pot să apară în timpul execuţiei se pot stopa prin întreţinerea corespunzătoare a şantierului.

Cele mai importante noxe evacuate în atmosferă sunt gazele de eşapament de la maşini şi utilaje. Acestea sunt verificate periodic prin unităţi de service auto, fiind admise în circulaţie doar cele corespunzătoare normelor în vigoare

c)protecţia împotriva zgomotului şi vibraţiilor:

Sursele de zgomot şi vibraţii se rezumă la zgomotul produs de motoarele cu ardere internă ale utilajelor de excavat, ale repartizorului şi ale compactorului , doar pe durata execuţiei.

d)protecţia împotriva radiaţiilor:

Nu este cazul

e)protecţia solului şi a subsolului:

Poluarea solului se poate produce doar accidental pe suprafeţe mici prin scurgeri accidentale de carburanţi din rezervoarele utilajelor de transport.

f)protecţia ecosistemelor terestre şi acvatice:

Proiectul propus nu intră sub incidenta art.28 din OUG nr. 57/2007 privind regimul ariilor protejate, conservarea habitatelor naturale, a florei și faunei sălbatice, cu modificările și completările ulterioare, Cea mai apropiată arie naturală protejată de interes comunitar fiind situat la o distanță de cca.5,80 km (Râul Târnava Mare între Odorheiu Secuiesc și Vânători codul ROSCI0383)

Albia cursului de apă pe lungimea zidului de sprijin trebuie curăţată astfel încât scurgerea apelor să fie asigurată pe toată secţiunea ei.

Se vor lua toate măsurile , pentru ca efectele tranzitorii din timpul lucrărilor să nu afecteze flora şi fauna locală.

Obiectivul investiţiei preconizat în localitatea Avrămești nu este generator de activităţi şi ca atare de poluanţi, ce pot afecta ecosistemele acvatice şi terestre.

g)protecţia aşezărilor umane şi a altor obiective de interes public:

Lucrările de refacere și consolidare drum se execută în intravilanul localităţii Avrămești. Prin executarea lucrărilor proiectate vor apare influenţe favorabile asupra factorilor de mediu, datorită reabilitării refacerii carosabilului și executării şanţurilor de scurgere a apelor pluviale .

h)prevenirea şi gestionarea deşeurilor generate pe amplasament în timpul realizării proiectului/în timpul exploatării, inclusiv eliminarea:

Deşeurile care se produc pe amplasament sunt în general refolosibile (lemn, plastic, metal).Deşeurile care nu se pot refolosi se vor transporta de către o societate abilitată în acest sens .Evidenţa gestiunii deşeurilor generate în decursul desfăşurării lucrăriilor pe şantier, colectarea, transportul şi depozitarea temporară sau definitivă a acestora se va face conform prevederilor HGR nr.856 din 16.08.2002 privind evidenţa gestiunii deşeurilor şi aprobarea listei cuprinzând deşeurile, inclusiv deşeurile periculoase.

i)gospodărirea substanţelor şi preparatelor chimice periculoase:

Nu este cazul.

(**B)***Utilizarea resurselor naturale, în special a solului, a terenurilor, a apei şi a biodiversităţii*.

Nu se vor folosi alte resurse naturale decât cele folosite în mod obișnuit la realizarea unui astfel de proiect, respectiv nisipul, apa și pietrișul folosite pentru prepararea cimentului, lemn, asfalt, prefabricate – care vor fi aduse pe amplasament de către constructori.

**VII.Descrierea aspectelor de mediu susceptibile a fi afectate în mod semnificativ de proiect:**

- impactul asupra populaţiei, sănătăţii umane, biodiversităţii (acordând o atenţie specială speciilor şi habitatelor protejate), conservarea habitatelor naturale, a florei şi a faunei sălbatice, terenurilor, solului, folosinţelor, bunurilor materiale, calităţii şi regimului cantitativ al apei, calităţii aerului, climei (de exemplu, natura şi amploarea emisiilor de gaze cu efect de seră), zgomotelor şi vibraţiilor, peisajului şi mediului vizual, patrimoniului istoric şi cultural şi asupra interacţiunilor dintre aceste elemente. Natura impactului (adică impactul direct, indirect, secundar, cumulativ, pe termen scurt, mediu şi lung, permanent şi temporar, pozitiv şi negativ);

- extinderea impactului (zona geografică, numărul populaţiei/habitatelor/speciilor afectate); - magnitudinea şi complexitatea impactului;

- probabilitatea impactului;

- durata, frecvenţa şi reversibilitatea impactului;

- măsurile de evitare, reducere sau ameliorare a impactului semnificativ asupra mediului;

- natura transfrontalieră a impactului.

**VIII.Prevederi pentru monitorizarea mediului**

- dotări şi măsuri prevăzute pentru controlul emisiilor de poluanţi în mediu, inclusiv pentru conformarea la cerinţele privind monitorizarea emisiilor prevăzute de concluziile celor mai bune tehnici disponibile aplicabile. Se va avea în vedere ca implementarea proiectului să nu influenţeze negativ calitatea aerului în zonă.

IX.Legătura cu alte acte normative şi/sau planuri/programe/strategii/documente de planificare: **(A)**Justificarea încadrării proiectului, după caz, în prevederile altor acte normative naţionale care transpun legislaţia Uniunii Europene: Directiva 2010/75/UE (IED) a Parlamentului European şi a Consiliului din 24 noiembrie 2010 privind emisiile industriale (prevenirea şi controlul integrat al poluării), Directiva 2012/18/UE a Parlamentului European şi a Consiliului din 4 iulie 2012 privind controlul pericolelor de accidente majore care implică substanţe periculoase, de modificare şi ulterior de abrogare a Directivei 96/82/CE a Consiliului, Directiva 2000/60/CE a Parlamentului European şi a Consiliului din 23 octombrie 2000 de stabilire a unui cadru de politică comunitară în domeniul apei, Directiva-cadru aer 2008/50/CE a Parlamentului European şi a Consiliului din 21 mai 2008 privind calitatea aerului înconjurător şi un aer mai curat pentru Europa, Directiva 2008/98/CE a Parlamentului European şi a Consiliului din 19 noiembrie 2008 privind deşeurile şi de abrogare a anumitor directive, şi altele).

**(B)**Se va menţiona planul/programul/strategia/documentul de programare/planificare din care face proiectul, cu indicarea actului normativ prin care a fost aprobat.

Nu se vor folosi alte resurse naturale decât cele folosite în mod obișnuit la realizarea unui astfel de proiect, respectiv nisipul, apa și pietrișul folosite pentru prepararea cimentului, lemn – care vor fi aduse pe amplasament de către constructori.

**X.Lucrări necesare organizării de şantier**:

Organizarea de şantier se va desfăşura în imediata apropiere a sectorului de drum pe toată durata de realizare a investiţiei.

*Lucrări pregătitoare propuse*

* amenajarea accesului la punctul de lucru
* amplasarea unei container vestiar și unei WC ecologic
* depozitarea materialelor în incintă

*Descrierea procesului tehnologic*

Amenajarea acceselor la punctele de lucru pentru terasamente se va face în aşa fel ca să fie asigurată o bună circulaţie a mijloacelor cu care se transportă materialele de construcții (beton , balast, fier beton).

*Echipamente, dotări specifice necesare:*

* containere pentru vestiar
* WC-mobil ecologic
* branşament electric provizoriu pentru organizarea de şantier

Nu există surse potenţial poluante pentru mediu datorită organizării de şantier a lucrărilor.

**XI.Lucrări de refacere a amplasamentului la finalizarea investiţiei, în caz de accidente şi/sau la încetarea activităţii, în măsura în care aceste informaţii sunt disponibile:**

Soluţia propusă nu afectează construcţiile sau terenurile particulare din zonă, amplasamentul fiind pe dumeniul public .

Tehnologiile moderne de execuţie permit atingerea unor viteze de lucru apreciabile, astfel încât refacerea nivelmetului în terenul afectat cu lucrările de terasamente poate avea loc practic într-o perioadă scurtă .

Lucrările proiectate nu sunt poluante, îmbunătăţesc condiţiile de protecţie a mediului în zona drumului. Reconstrucţia ecologică a terenului afectat temporal nu reprezintă nici un fel de problemă de ordin tehnic. Prin urmare lucrările proiectate sunt ecologice.

**XII.Anexe - piese desenate:**

1.planul de încadrare în zonă a obiectivului şi planul de situaţie, cu modul de planificare a utilizării suprafeţelor; formele fizice ale proiectului (planuri, clădiri, alte structuri, materiale de construcţie şi altele); planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente); **Se anexează**

2.schemele-flux pentru procesul tehnologic şi fazele activităţii, cu instalaţiile de depoluare; **Nu este cazul**

3.schema-flux a gestionării deşeurilor; **Nu este cazul**

4.alte piese desenate, stabilite de autoritatea publică pentru protecţia mediului.

**XIII.Pentru proiectele care intră sub incidenţa prevederilor art. 28 din Ordonanţa de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, memoriul va fi completat cu următoarele:

a)descrierea succintă a proiectului şi distanţa faţă de aria naturală protejată de interes comunitar, precum şi coordonatele geografice (Stereo 70) ale amplasamentului proiectului. Aceste coordonate vor fi prezentate sub formă de vector în format digital cu referinţă geografică, în sistem de proiecţie naţională Stereo 1970, sau de tabel în format electronic conţinând coordonatele conturului (X, Y) în sistem de proiecţie naţională Stereo 1970;

Proiectul propus nu intră sub incidenta art.28 din OUG nr. 57/2007 privind regimul ariilor protejate, conservarea habitatelor naturale, a florei și faunei sălbatice, cu modificările și completările ulterioare, Cea mai apropiată arie naturală protejată de interes comunitar fiind situat la o distanță de cca.5,80 km (Râul Târnava Mare între Odorheiu Secuiesc și Vânători codul ROSCI0383)

Se anexează prezentei planul de situație al proiectului în coordonate Stereo 1970

b)numele şi codul ariei naturale protejate de interes comunitar; **Nu este cazul**

c)prezenţa şi efectivele/suprafeţele acoperite de specii şi habitate de interes comunitar în zona proiectului; **Nu este cazul**

d)se va preciza dacă proiectul propus nu are legătură directă cu sau nu este necesar pentru managementul conservării ariei naturale protejate de interes comunitar;

Lucrările propuse nu presupun realizarea creșterii suprafețelor de spații plantate ci executarea unei zid de sprijin,reabilitarea structurii drumului județean, amenajarea taluzului, curățirea și recalibrarea albiei existente. Se vor lua toate măsurile necesare pentru unui impact cât mai redus asupra elementelor naturale, în vederea asigurării habitatelor critice pentru hrănirea, reproducerea sau odihna speciilor.

e)se va estima impactul potenţial al proiectului asupra speciilor şi habitatelor din aria naturală protejată de interes comunitar;

Realizarea investiției nu are un efect semnificativ negativ asupra factorilor de mediu, totuți trebuie luate măsuri stricte privind realizarea obiectivului, mai ales în ceea ce privește vecinătatea față de pârâul Goagiu, măsuri care să aibă în vedere conservarea cadrului natural al zonei, punerea în valoare a frumuseților locului, fără ca acest lucru să ducă în timp la degradarea zonei și a peisajului. De aceea, nu trebuie ca în următoarele etape ale proiectării, obținerii avizelor necesare și realizării obiectivului să se piardă din vedere scopurile pentru care se realizează acesta și activitățile ce urmează să se desfășoare în cadrul obiectivului, respectiv amenajarea zonelor de protecție, echiparea edilitară completă a terenului și spații verzi. Totul trebuie bine integrat în peisaj pentru a putea asigura în continuare caracterul natural al zonei și a face astfel încât intervenția să pună în valoarea frumusețea locurilor și să nu o distrugă.

f)alte informaţii prevăzute în legislaţia în vigoare. Nu este cazul

**XIV.Pentru proiectele care se realizează pe ape sau au legătură cu apele,** memoriul va fi completat cu următoarele informaţii, preluate din Planurile de management bazinale, actualizate:

1.Localizarea proiectului:

- bazinul hidrografic; Bazinul hidrografic al Râului Mureș

- cursul de apă: denumirea şi codul cadastral; pârâul Goagiu

- corpul de apă (de suprafaţă şi/sau subteran): denumire şi cod. pârâul Goagiu

2.Indicarea stării ecologice/potenţialului ecologic şi starea chimică a corpului de apă de suprafaţă; pentru corpul de apă subteran se vor indica starea cantitativă şi starea chimica a corpului de apă. – Nueste cazul

3.indicarea obiectivului/obiectivelor de mediu pentru fiecare corp de apă identificat, cu precizarea excepţiilor aplicate şi a termenelor aferente, după caz. - Se propune reabiltarea și consolidarea structurii drumului județean, curățirea și recalibrarea albiei pe o lungime de 35 ml.

**XV.Criteriile prevăzute în anexa nr. 3 la Legea nr**.292 privind evaluarea impactului anumitor proiecte publice şi private asupra mediului se iau în considerare, dacă este cazul, în momentul compilării informaţiilor în conformitate cu punctele III-XIV.

Semnătura şi ştampila titularului

**Președinte**

**Borboly Csaba**

prin

**Chiorean Adrian**

**director general adjunct**